Diari Oficial de la Generalitat Valenciana


Sumari del DOGV 2079, del 30-07-1993 (1993/828829)

RESOLUCIÓ de 24 de maig 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de la Casa Vestidor (sita a la plaça de la Mare de Deu i al carrer del Miquelet), de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2079

Data del DOGV
:   30-07-1993

Secció del DOGV
:   ALTRES DISPOSICIONS

Número del document
:   1993/828829


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 24 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de la Casa Vestidor (sítia a la plaça de la Mare de Déu i al carrer del Miquelet), de València.  
Atès que, per l'Ordre Ministerial de 26 d'octubre de 1982 (BOE de 12 de gener de 1983), es va declarar Monument Històrico- artístic d'interès provincial la Casa Vestidor (sítia a la plaça de la Mare de Déu i al carrer del Miquelet), de València.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial de dita llei, la Direcció General de Patrimoni Artístic ha resolt:  
Primer  
Incoar expedient de delimitació de l?entorn de protecció de la Casa Vestidor, de València.  
L'entorn de protecció es delimita en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa de l'Ajuntament de València i fer-li saber que, d'acord amb allò que estableix l'article 19 en relació amb l'11 de la llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb el que disposa l'article 12.2 del Reial Decret 111/ 1986, de 10 de gener, per al desplegament parcial de la Llei 16/1985, es notificarà aquesta resolució a les persones interessades, als efectes oportuns, i al Registre General de Béns d'Interès Cultural per a l'anotació preventiva.  
Cinqué  
Que aquesta resolució, amb els annexos corresponents, es, publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes que pertoquen.  
València, 24 de maig de 1993.- El Director General d Patrimoni Artístic: José Morera Buelti.  
ANNEX I  
Motivació de la delimitació proposada  
El criteri general seguit per a la delimitació de l?entorn de protecció de béns d'interés cultural (BIC) consisteix a incloure dins l?àrea de protecció els elements urbans següents:  
- Les parcel·les que limiten directament amb la que ocupa el BIC, perquè qualsevol intervenció que s'hi realitze pot afectar el BIC tant visualment com física.  
- Les parcel·les que recauen al mateix espai públic que el BIC i que en constitueixen l?entorn visual i ambiental immediat, atés que qualsevol intervenció que s'hi realitze pot suposar una alteració de les condicions de percepció d'aquell o del caràcter de l?espai urbà.  
- Els espais públics en contacte directe amb el BIC i les parcel·les esmentades anteriorment, les quals en constitueixen part de l'ambient urbà immediat.  
- Les edificacions o qualsevol element del paisatge urbà que, encara que no tinga una situació d'immediatesa amb el BIC, n'afecten de forma fonamental la percepció.  
ANNEX II  
Area de protecció   
A) Descripció literal de la delimitació   
Origen   
Cantonada sui de la basílica de la Mare de Déu al carrer de la Llenya.   
Sentit  
El del moviment de les agulles del rellotge.  
Línia delimitadora  
La línia comença des de l'origen seguint l'alineació del carrer de la Llenya fins que topa amb la catedral, per la façana est de la qual passa fins a l'alineació exterior de la Torre del Miquelet, en el punt que enfronta amb la paret mitgera de l'edifici central del carrer de Brodadores, continua vorejant-lo, circumda l'illa de ruïnes, continua creuant la Pujada del Toledà i segueix per la part posterior dels edificis de la segona illa del carrer del Miquelet, creua el carrer del Sant Calze, continua per l'alineació nord fins la part posterior dels edificis que donen al carrer del Forn dels Apòstols i en la mateixa illa al primer edifici la façana del qual dona a la plaça de la Mare de Déu, des de la seua paret mitgera fins a la façana frontal del jardí del Palau de la Generalitat i en línia recta des d'ací recorre la part posterior dels edificis de l'illa amb la qual confronta, les façanes de la qual donen a la plaça de la Mare de Déu, i creua el carrer del Convent de la Puritat, gira per davant el límit del carrer del Compte d'Almodóvar i recorre la fatxada que dóna al mateix carrer de l'edifici que dóna a la plaça de la Mare de Déu i per la part posterior continua fins a la part posterior de l'edifici contigu i creua el carrer de Navellos en línia recta, recorre la part posterior del primer edifici del carrer de Mª. Tarazona i continua per la part posterior dels edificis que donen a la plaça de la Mare de Déu, creua el carrer de l'Herba, continua recorrent la part posterior de l'edifici la façana del qual dóna a la plaça de Cors de la Mare de Déu, gira per l'alineació del carrer del Pes de la Farina i continua fins al punt d'origen.  
B) Delimitació gràfica  
S'adjunta plànol per a la seua publicació.  
Veure imatge